stanford-oval/wikipedia huggingface dataset:
Abus de faiblesse
Aiheesta muualla

Abus de faiblesse Internet Movie Databasessa (englanniksi)
Abus de faiblesse AllMoviessa. (englanniksi)
Abus de faiblesse AlloCinéssä (ranskaksi)
Abus de faiblesse UniFrancessa (ranskaksi)
Aikakone (vuoden 2002 elokuva)

| Aikakone> The Time Machine |
| --- | --- |

Ohjaaja:  Simon Wells
Käsikirjoittaja:  John Logan
Perustuu:  H.G. Wellsin romaaniin jonka lisäksi käsikirjoituksen pohjana on käytetty myös David Duncanin käsikirjoitus aiempaan elokuvaversioon (George Pal: The Time Machine, 1960).
Tuottaja:   Walter F. Parkes  David Valdes 
Säveltäjä:  Klaus Badelt
Kuvaaja:  Donald McAlpine
Leikkaaja:  Wayne Wahrman
Pääosat:   Guy Pearce  Samantha Mumba  Mark Addy  Sienna Guillory  Phyllida Law  Alan Young  Orlando Jones  Jeremy Irons 
Valmistustiedot
Valmistusmaa:  Yhdysvallat
Tuotantoyhtiö:   Amblin Entertainment  Arnold Leibovit Entertainment  DreamWorks SKG  MacDonald-Parkes Productions  Warner Bros. 
Levittäjä:  InterCom Netflix
Ensi-ilta:  2002
Kesto:  97 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Aikakone (The Time Machine) on vuonna 2002 ensi-iltansa saanut Simon Wellsin ohjaama yhdysvaltalainen tieteiselokuva, joka perustuu löyhästi H. G. Wellsin romaaniin Aikakone vuodelta 1895 ja vuonna 1960 sen pohjalta tehtyyn samannimiseen elokuvaan.
Alfredo Catalani

Alfredo Catalani.
Alfredo Catalani (19. kesäkuuta 1854 Lucca – 7. elokuuta 1893 Milano) oli italialainen oopperasäveltäjä, jonka nykyään esitetyin teos on La Wally (1892).
Catalani syntyi Luccassa ja opiskeli Milanossa Antonio Bazzinin johdolla. Monet säveltäjän työt ovat jääneet ajan suositumpien oopperasäveltäjien, kuten Jules Massenet'n ja Giacomo Puccinin töiden varjoon. Catalani kuoli Milanossa 39-vuotiaana kärsittyään tuberkuloosista. Hänet haudattiin Cimitero Monumentaleen, jossa lepäävät myös Amilcare Ponchielli ja Arturo Toscanini. Toscanini muistetaan Catalanin musiikillisen uran merkittävänä tukijana.
La Wally sai kantaesityksensä La Scalassa 20. tammikuuta 1892. Nelinäytöksisen oopperan libreton oli kirjoittanut Luigi Illica. Oopperasta muistetaan varsinkin aaria Ebben? Ne andrò lontana, joka alun perin oli kirjoitettu itsenäisenä sävellyksenä jo 1878.
Teoksia > Oopperat

La falce, Milano, 19. heinäkuuta 1875
Elda, Torino, 31. tammikuuta 1880 (uudistettu versio: Loreley)
Dejanice, Milano, 17. maaliskuuta 1883
Edmea, Milano, 27. helmikuuta 1886
Loreley, Torino, 16. helmikuuta 1890
La Wally, Milano, 20. tammikuuta 1892
Teoksia > Sinfoniset teokset

Sinfonia a piena orchestra, 1872
Il Mattino, sinfonia romantica, 1874
Ero e Leandro, poema sinfonico, Milano, 9 May 1885
Aleksei Kudrin

| Aleksei Kudrin |
| --- | --- |
 Kudrin, 2020
Venäjän talousministeri
 28.5.2000–26.9.2011  
Pääministeri:  Mihail Kasjanov Mihail Fradkov Viktor Zubkov Vladimir Putin
Edeltäjä:  Mihail Kasjanov
Seuraaja:  Anton Siluanov
Henkilötiedot
Syntynyt: 12. lokakuuta 1960 (ikä 64) Dobele, Latvian SNT
Tiedot
Puolue:  sitoutumaton
 Nimikirjoitus
Aiheesta muualla
alexey-kudrin.ru
Aleksei Leonidivitš Kudrin (ven. Алексей Леонидович Кудрин, s. 12. lokakuuta 1960, Dobele, Latvian SNT) on venäläinen poliitikko, joka toimi Venäjän talousministerinä vuosina 2000–2011.
Kudrin on valmistunut Leningradin valtionyliopiston taloustieteen laitokselta 1983. Hän työskenteli samaan aikaan Pietarin kaupunginhallinnossa Vladimir Putinin kanssa 1990-luvulla.
Kudrinin toimiessa talousministerinä Venäjä kokosi öljystä saamiaan varoja erityiseen vakausrahastoon. Samaan aikaan Venäjä käytännössä maksoi pois valtionvelkansa. Kudrin sai potkut talousministerin tehtävistään syyskuussa 2011. Presidentti Dmitri Medvedev oli kysynyt Kudrinin kiinnostusta jatkaa tehtävässä, jos Medvedevistä tulisi seuraava pääministeri. Kudrin ilmoitti, ettei ole talouspoliittisten erimielisyyksien takia kiinnostunut paikasta. Medvedev käski tämän jälkeen hänen erota talousministerin paikalta.
Eronsa jälkeen Kudrinia on pidetty Venäjän talouspolitiikan kriitikkona, mutta hänen välejään Vladimir Putinin kanssa on silti pidetty hyvänä.
Aiheesta muualla

Kuvia tai muita tiedostoja aiheesta Aleksei Kudrin Wikimedia Commonsissa
Aavikoituminen Afrikassa

Afrikan suuret aavikot.
Aavikoituminen Afrikassa tarkoittaa viljelykelpoisen ja biomassaa tuottavan maa-alueen häviämistä Afrikassa. Liian rasituksen vuoksi maaperä menettää kuivien kausien jälkeen kykynsä palautua ja ylläpitää ekosysteemejä. Aavikoitumista tapahtuu pääasiassa aavikkoalueiden reunamilla hyvin kuivilla ja köyhillä maa-alueilla, kuten Afrikassa.
Aavikoitumisen syitä ja vaikutuksia

Aavikoituminen on luonnolle normaali prosessi, jota tapahtuu ilmaston muuttuessa kuivemmaksi. Ihmisen toiminta ja ilmastonmuutos ovat kuitenkin nopeuttaneet aavikoitumista huomattavasti. Aavikoitumisen syynä ovat esimerkiksi metsänhakkuut, liikalaiduntaminen, vääränlaiset maanviljelysmenetelmät, maan saastuminen ja luonnonkatastrofit.
Aavikoitumisen seurauksena maan kasvipeite vähentyy ja sen lajisto muuttuu. Eroosion myötä maaperän eloperäinen aines vähenee, maaperän rakenne muuttuu ja se saattaa suolaantua. Tällöin viljelysmaan tuotantokyky alenee ja eläinten laiduntaminen vaikeutuu. Aavikoituminen tekee monet alueet elinkelvottomiksi, jolloin ihmiset joutuvat muuttamaan kotiseuduiltaan ruuan perässä. Aavikoituminen on yksi suurin vaikuttaja Afrikassa vallitsevaan nälänhätään.
Aavikoitumista voidaan estää maaperää suojelemalla sekä metsää ja muuta kasvustoa istuttamalla.
Afrikka ja aavikoituminen

Suurimmissa ongelmissa aavikoitumisen kanssa on Afrikka, jossa köyhyys vaikeuttaa aavikoitumisesta koituvien ongelmien ratkaisua. Aavikkojen levitessä viljelyskelpoinen maaperä vähenee ja nälänhätä kasvaa. Pahiten aavikoituminen koettelee Keski-Aasian ja Saharan eteläpuolisen Afrikan asukkaita.
Aavikoituminen saattaa aiheuttaa laajoja siirtolaisvirtoja Afrikasta esimerkiksi Eurooppaan viljelyskelpoisen maaperän vähentyessä. Aavikoituminen uhkaa jopa yli puolta Afrikan maa-alasta. Maanviljelyksen muuttuessa tuottamattomaksi monissa afrikkalaisissa kylissä miehet lähtevät laittomina siirtolaisina Eurooppaan hakemaan toimeentuloa ja kyliin jäävät naiset, lapset ja vanhukset. Kaiken kaikkiaan aavikoituminen on yksi suurimmista ympäristöongelmista Afrikassa ja uhkaa aiheuttaa siellä nälänhädän lisäksi ihmishenkien menetyksiä, ympäristöpakolaisuutta, ympäristökonflikteja ja köyhyyden syventymistä.
Afrikan aavikoita > Namibin aavikko

Namib on Afrikan lounaisrannikolla sijaitseva aavikko. Suurimmaksi osaksi se sijaitsee Namibian alueella myötäillen Atlantin rannikkoa. Kokonaispinta-alaltaan se on 31 000 neliökilometriä. Nykyisistä aavikoista Namibin arvellaan olevan vanhin. Sen syntyminen sijoittuu miljoonien vuosien päähän, kun kylmä Benguelanvirta alkoi aiheuttaa viileän ja kuivan ilman laskeutumisen alueella. Namibin aavikolla sataa vain noin 15–100 mm vuodessa. Päivän suurin lämpötila on vain 25 °C ja kylmin 10 °C. Alueen ankarista olosuhteista huolimatta aavikon eläimistö on yllättävän monipuolinen.
Afrikan aavikoita > Kalahari

Kalaharin aavikko on noin 712 250 neliökilometrin kokoinen aro- ja aavikkoalue eteläisessä Afrikassa. Se peittää noin 70 prosenttia Botswanasta sekä osia Zimbabwesta, Namibiasta ja Etelä-Afrikasta. Kalaharin nimi tulee tswanan kielestä, jossa kgalagadi tarkoittaa suurta janoa. Kalaharissa esiintyy kuivia järviä ja suolatasankoja. Noin 10 000 vuotta sitten Kalaharin aavikkoa peitti noin 275 000 neliökilometrin laajuinen Makgadikgadijärvi. Järven kerrotaan olleen jopa 30 metriä syvä. Kalaharin aavikolla sataa keskimäärin 125–500 mm vuodessa. Satunnaiset sateet saavat aavikon suolatasanteet tulvimaan helposti. Alueen maksimilämpötila on +47 °C ja minimi jopa −13 °C.
Afrikan aavikoita > Sahara

Sahara sijaitsee Pohjois-Afrikassa Kravun kääntöpiirillä ja on maailman suurin, hyvin kuiva ja kuuma aavikko. Se luokitellaankin erittäin kuivaksi hyperaridiksi aavikoksi ja vuosittainen sademäärä jää alle 100 mm, mutta laajemmilla alueilla vain alle 45 mm.selvennä Vuoden keskilämpötila on yli +30 °C, yöt taas saattavat olla hyvinkin kylmiä, koska pilvet eivät heijasta lämpöä takaisin. Talvisin yölämpötila saattaa laskea −10 °C:een, kun taas kesällä voi päivällä olla jopa +50 °C lämmintä. Saharassa on täysin kasvittomia dyynikenttiä, mutta monilla alueilla kasvaa harvassa pensaita tai aavikkoruohomättäitä. Hiekkamyrskyt ovat myös yleinen ilmiö Saharalle. Sen koko on noin 9 065 000 km² ja se vastaa pinta-alaltaan Yhdysvaltoja. Sen rajat ulottuvat lännessä Atlanttiin ja idässä Punaiseenmereen. Nimi Sahara on arabiankielinen käännös sanasta Tenere, joka on tuaregikieltä ja tarkoittaa aavikkoa. Ainoastaan noin 15–25 % Saharasta on hiekka-aavikkoa, suurin osa on sora-, kivikko- ja kallioaavikkoa. Keskiosissa on vuoristoista kallioaavikkoa.
Sahara on jaettu Marokon, Algerian, Tunisian, Libyan, Egyptin, Mauritanian, Malin, Nigerin, Tšadin ja Sudanin kesken. Noin 2,5 miljoonaa ihmistä elää Saharassa, pääosin Mauritaniassa, Marokossa ja Algeriassa. Suurin Saharassa sijaitseva kaupunki on Mauritanian pääkaupunki Nouakchott, jossa on noin 881 000 asukasta. Asutus Saharassa sijoittuu keitaille ja joillekin vuoristoille sekä laita-alueille.
Sahara on ainakin 2,5 miljoonaa vuotta vanha, mutta mahdollista on että se on jopa kymmeniä miljoonia vuosia vanha. Ilmaston kuivuessa ja kylmetessä muutaman kymmenen miljoonan vuoden aikana, aavikoituminen Saharassa on lisääntynyt.
Sudanissa aavikoituminen etenee nopeasti. Reuna on edennyt parissakymmenessä vuodessa jopa 150 kilometriä. Syynä tähän ovat ilmastonmuutos, laajamittaiset metsien hakkuut, voimaperäinen maanviljely sekä karjan laiduntaminen. Toimeentuloa maataloudesta ei tule, joten ihmiset muuttavat kaupunkeihin.
Aiheesta muualla

Wikimedia Commonsissa on kuvia tai muita tiedostoja aiheesta .
Taipale, Kalle: Aavikot laajenevat kääntöpiireillä Kaleva.fi.  14.4.2003. Viitattu 25.9.2019.
Viljelymaan köyhtyminen on koko maailman ongelma Ruokatieto.  4.1.1999. Arkistoitu 25.9.2019. Viitattu 25.9.2019.
Kansainvälinen päivä kuivuuden ja aavikoitumisen ehkäisemiseksi Yhdistyneiden kansakuntien alueellinen tiedotuskeskus.  17.6.2007. Arkistoitu 25.9.2019. Viitattu 25.9.2019.
WAD – World Atlas of Desertification Joint Research Centre (JRC) – EU Science Hub.  18.9.2019. Viitattu 25.9.2019. (englanniksi)
Alertin lentoasema

Alertin lentoasema (engl. Alert Airport) (IATA: YLT, ICAO: CYLT) on lentoasema Kanadan Nunavutin territoriossa Alertin sotilastukikohdassa. Lentokenttää ylläpitää Kanadan puolustusvoimat. Lentoaseman pohjoisesta sijainnista johtuen kiitotiet ovat normaalista magneettisesta suuntimasta poiketen maantieteellisten koordinaattien mukaiset. Alert on maailman pohjoisin ympärivuoden toiminnassa oleva lentoasema.
Afrikankääpiöorava

| Afrikankääpiöorava> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset Sciuromorpha
Heimo::  Oravat Sciuridae
Alaheimo::  Varsinaiset oravat Sciurinae
Suku::  Myosciurus
Laji::  pumilio
Kaksiosainen nimi
 Myosciurus pumilio  (Le Conte, 1857) 
Katso myös
   Afrikankääpiöorava Wikispeciesissä   Afrikankääpiöorava Commonsissa 
Infobox OKNimi-testi OKIUCN-testi OK: 
Afrikankääpiöorava (Myosciurus pumilio) on jyrsijä, joka elää Keski-Afrikan sademetsien puissa. Se on uhanalainen, koska se on levinnyt niin pienelle alueelle, jota lisäksi uhkaavat sademetsien hakkuut.
Ulkonäkö ja koko

Afrikankääpiöorava kasvaa noin seitsemän senttimetriä pitkäksi, ja sen häntä voi olla kuusisenttinen. Aikuinen yksilö painaa noin 15 grammaa. Se on maailman pienin orava.
Levinneisyys

Afrikankääpiöoravien kotimaita ovat Gabon, Kongon tasavalta, Kamerun ja Päiväntasaajan Guinea, myös Biokon saari.
Alejandro Arribas

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alejandro Arribas Garrido
Syntymäaika: 1. toukokuuta 1989 (ikä 35)
Syntymäpaikka: Madrid, Espanja
Pelipaikka: keskuspuolustaja
Pituus: 182 senttimetriä
Seura
Seura: Deportivo La Coruña
Pelinumero: 14
Junioriseurat
: Rayo Majadahonda
Seurat
| Vuodet | Seura | O | (M) |
| 2007–2008 | Rayo Majadahonda |  ? | (?) |
| 2008–2010 | Rayo B | 47 | (0) |
| 2009 | → Navalcarnero (laina) | 15 | (1) |
| 2010–2012 | Rayo Vallecano | 74 | (2) |
| 2012–2014 | Osasuna | 70 | (3) |
| 2014–2015 | Sevilla | 11 | (0) |
| 2015– | Deportivo La Coruña | 27 | (2) |
 Seurajoukkueuran tilastot kattavat vain kansalliset sarjat, päivitetty 18. huhtikuuta 2016.
Alejandro Arribas Garrido (s. 1. toukokuuta 1989 Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan keskuspuolustaja.
Seurajoukkueura

Arribas on Rayo Majadahondan nuorisoakatemian kasvatti. Hän siirtyi vuonna 2008 naapuriseura Rayo Vallecanoon, jonka reservijoukkueessa hän pelasi seuraavat kaksi kautta lähes kokonaan. Ensiesiintymisensä edustusjoukkueessa hän teki 3. tammikuuta 2010 ottelussa Levantea vastaan.
Kesäkuussa 2012 Arribas siirtyi vapaana pelaajana kolmivuotisella sopimuksella Osasunaan.
27. heinäkuuta 2014 Arribas teki kaksivuotisen sopimuksen Sevillan kanssa.
Aiheesta muualla

Alejandro Arribasin tilastot BDFutbol-sivustolla (englanniksi)
Ahlsell

Ahlsellin tukkumyymälä Porissa.
Ahlsell on ruotsalainen Pohjoismaissa ja Baltian maissa toimiva tekninen tukkukauppa. Ahlsell lopetti vuonna 2021 toimintansa Venäjällä. Ahlsell on perustettu vuonna 1877. Ahlsell-konsernin liikevaihto oli 5 miljardia euroa vuonna 2022. Vuonna 2022 Suomessa toimivan Ahlsell Oy:n liikevaihto oli 407 miljoonaa euroa ja henkilöstöä noin 600.
Aiheesta muualla

https://www.ahlsell.fi/Tietoa-ahlsellista/Ahlsell-yrityksena/
https://www.ahlsell.fi/Tietoa-ahlsellista/Ahlsell-yrityksena/historia/
Aleksandr Tuškin

| Mitalit> Maa:   Venäjä.Miesten käsipallo. Olympialaiset  | Mitalit> Maa:   Venäjä.Miesten käsipallo. Olympialaiset  | Mitalit> Maa:   Venäjä.Miesten käsipallo. Olympialaiset  | Maa:   Venäjä> Miesten käsipallo. |
| --- | --- | --- | --- |
|  Kultaa | Sydney 2000 | käsipallo |  |
|  Pronssia | Ateena 2004 | käsipallo |  |
Maa:   Neuvostoliitto
|  Olympialaiset  |  Olympialaiset  |  Olympialaiset  |  |
|  Kultaa | Soul 1988 | käsipallo |  |
Aleksandr Tuškin (s. 15. heinäkuuta 1964 Minsk, Valko-Venäjän SNT) on venäläinen käsipalloilija ja olympiavoittaja.
Tuškin saavutti Neuvostoliiton edustajana olympiakultaa Soulista 1988. Kultakantaan hän palasi Venäjän edustajana Sydneyssä 2000. Neljä vuotta myöhemmin hän saavutti Ateenan kisoista vielä pronssimitalin.
Aiheesta muualla

Aleksandr Tuškin (Arkistoitu – Internet Archive) Sports Reference LLC (englanniksi)
Aleksei Kudašov

| Aleksei Kudašov> Henkilötiedot |
| --- | --- |
Syntynyt: 21. heinäkuuta 1971 (ikä 53) Elektrostal, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  86 kg
Seura
Seura:  Atlant
Sarja:  KHL
Pelinumero:  32
Tehtävä:  apulaisvalmentaja
Pelaajaura
Pääsarjaura:  1989–2012
Seurat:  Kristall Elektrostal HK Krylja Sovetov Toronto Maple Leafs St. John's Maple Leafs Carolina Monarchs Düsseldorfer EG TPS Ak Bars Kazan HK Dynamo Moskova TsSKA Moskova Himik Moskovan alue HK Lokomotiv Jaroslavl HK MVD   OHK Dinamo Moskova
NHL-varaus:  102. varaus, 1991 Toronto Maple Leafs
Aleksei Kudašov (ven. Алексей Кудашов, s. 21. heinäkuuta 1971 Elektrostal, Neuvostoliitto) on venäläinen jääkiekkoilija. Hän pelasi uransa aikana Neuvostoliiton, Venäjän, Saksan ja Suomen pääsarjoissa sekä kaksi kautta Pohjois-Amerikassa. NHL-pelejä hänelle kertyi 25. Hän voitti DEL-liigan, Venäjän superliigan ja KHL:n mestaruuden. Kudašov edusti Venäjää kolmissa maailmanmestaruuskilpailuissa ja yksissä olympialaisissa. Neuvostoliitolle hän oli voittamassa alle 18-vuotiaiden Euroopan-mestaruutta ja kahta alle 20-vuotiaiden MM-pronssia.
Ura

Kudašovin mittava jääkiekkoura alkoi jo 15-vuotiaana Vysšaja Ligassa. Ensimmäisen täyden kauden 1988–1989 hän pelasi kasvattajaseurassaan Kristall Elektrostalissa. Toronto Maple Leafs varasi Kudašovin vuoden 1991 NHL:n varaustilaisuudessa. Kudašov siirtyi Pohjois-Amerikkaan vuonna 1993, viiden Krylja Sovetovissa vietetyn kauden jälkeen. Pohjois-Amerikassa hän ei koskaan vakiinnuttanut pelipaikkaa NHL:ssä, vaan kolme vuotta siellä kului pääsiassa AHL:ssä. Kesken kauden 1995–1996 hän palasi takaisin Eurooppaan ja tällä kertaa Saksan DEL-liigaan.
Kaudella 1997–1998 Kudašov kiekkoili SM-liigassa Turun palloseurassa, jossa hän oli voittamassa EHL mestaruutta. Seuraavalle kaudella hän palasi takaisin Venäjälle Ak Bars Kazaniin. Vuoden Kazanissa olon jälkeen Kudašov siirtyi Moskovan Dynamoon. Ensimmäinen kausi Dynamossa toi Venäjän superliigan mestaruuden. Kudašov kiekkoili Dynamossa yhteensä 5 kautta, kunnes kesken kauden vaihtoi seuraa Dynamon paikallisvastustajaan TsSKA Moskovaan. TsSKA:n jälkeen hän pelasi hetken vielä kolmannessa Moskovan alueen joukkueessa Himikissä, mutta ottelut eivät sujuneet ja seuranvaihto oli jälleen ajankohtainen. Himikistä kesken kauden Kudašov siirtyi HK Lokomotiv Jaroslavliin, jossa hän toimi kaudella 2008–2009 joukkueen kapteenina. Kaudeksi 2009–2010 hän siirtyi HK MVD:hen ja seuraavaksi kaudeksi OHK Dinamo Moskovaan, joka perustettiin vuonna 2010 yhdistämällä HK MVD ja HK Dinamo Moskova.
Kudašovin uran viimeinen kausi oli 2011–2012, jolloin hän oli voittamassa Dinamo Moskovalle KHL:n mestaruutta, Gagarin Cupia. Kauden jälkeen hän ilmoitti lopettavansa uransa ja siirtyvänsä Atlantin apulaisvalmentajaksi.
Kudašov on edustanut Venäjän maajoukkuetta kolmissa maailmanmestaruuskilpailuissa (1998, 1999 ja 2000), sekä Lillehammerin olympialaisissa vuonna 1994.
Abuse to Suffer

| Abuse to Suffer Rotten Sound |
| --- | --- | --- |

Studioalbumin tiedot
 Äänitetty : Sound Supreme Studios, Coughing Room ja Chaotic Doom Cave Studios
 Julkaistu: 18. maaliskuuta 2016
 Formaatti: CD, LP, MC, digitaalinen
 Tuottaja(t): Sami Latva Rotten Sound
 Tyylilaji: grindcore
 Kesto: 27.57
 Levy-yhtiö: Season of Mist
Rotten Soundin muut julkaisut
| Species at War (EP) 2013 | Abuse to Suffer 2016 | Suffer to Abuse (EP) 2018 |
Abuse to Suffer on suomalaisen grindcore-yhtye Rotten Soundin järjestyksessään seitsemäs studioalbumi, sekä ensimmäinen sitten vuonna 2011 julkaistun Cursesin. Albumin julkaisun tienoilla yhtye teki maalis–huhtikuussa ”Abuse to Suffer Finland Tour 2016” -kiertueen.
Vastaanotto

Albumi sai ristiriitaisen vastaanoton. Kaaoszinen Daniel Neffling kuvailia albumia tylsäksi ja sanoi sen sisältävän liian samanlaisia kappaleita, toisaalta yhtyeen tarjoavan turvallista musiikkia yhtyeen faneille. Myös Soundin arviossa tietynlainen muodottomuus otetaan tapetille, vaikka albumia kehutaankin vankaksi.
Kappaleet

Lazy Asses – 1.16
Intellect – 0.51
Fear of Shadows – 1.59
Trashmonger – 1.12
Crooked – 1.23
Time for the Fix – 2.42
Slave to the Rats – 0.59
Brainwashed – 2.07
Cannon Fodder – 1.37
Yellow Pain – 2.00
Machine – 1.26
The Clerk – 0.59
Caged – 1.14
Retaliation – 1.06
Inhumane Treatment – 2.20
Extortion and Blackmail – 4.46
Kappaleet > Digipakin bonuskappaleet

Equal Rights – 2.55
Someone Weak – 1.09
Kokoonpano

Keijo Niinimaa – laulu
Mika Aalto – kitara
Kristian Toivainen – basso
Sami Latva – rummut
Kokoonpano > Tuotanto

Sami Latva – tuottaja, äänittäjä (rummut), miksaaja, masteroija
Keijo Niinimaa – äänittäjä (laulu), editoija (laulu)
Janne Saksa – äänittäjä (rummut)
KR – vinyylimasterointi
Thomas Boutet – kansikuva, layout
Heikki Järvi – sampler
Arvostelut

Angry Metal Guy: hyvä
Heavyblogisheavy.com:
Kaaoszine: 6/10
Revolver:
Soundi:
Aiheesta muualla

Bandcamp
Albumi Abuse to Suffer Encyclopaedia Metallum -sivustolla (englanniksi)
Discogs
Rotten Sound
| Keijo Niinimaa • Mika Aalto • Sami Latva • Kristian ToivainenToni Pihlaja • Ville Väisänen • Kai Hahto • Masa Kovero • Jorma Hirvonen • Pekka Ranta • Mika Häkki • Juha Yli-Koski |
| --- | --- |
Studioalbumit:  Under Pressure • Drain • Murderworks • Exit • Cycles • Cursed • Abuse to Suffer • Apocalypse
EP:t:  Sick Bastard • Psychotic Veterinarian • Loosin' Face • Still Psycho • Consume to Contaminate • The Rotten Sound • Napalm • Species at War • Suffer to Abuse
Kokoelmat:  From Crust 'Til Grind
Split-albumit:  Splitted Alive • 8 Hours of Lobotomy • Seeds of Hate
Singlet:  ”Curses”
Videografia:  Murderlive
Agathon (tragediakirjailija)

| Agathon> Ἀγάθων |
| --- | --- |
 Agathon toivottaa juopuneen Alkibiadeen tervetulleeksi. Anselm Feuerbach, Platonin pidot, 1869.
Henkilötiedot
Syntynyt: n. 448/447 eaa. Ateena
Kuollut: n. 400 eaa.
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  klassinen kausi
Tyylilajit:  tragedia
Aiheesta muualla
Löydä lisää kirjailijoitaKirjallisuuden teemasivulta
Agathon (m.kreik. Ἀγάθων, Agathōn; noin 448/447–400 eaa.) oli antiikin kreikkalainen tragediakirjailija, joka oli kotoisin Ateenasta.
Elämä

Agathon oli varakkaasta ja arvostetusta perheestä. Hän oli Sokrateen, Alkibiadeen ja monien muiden 400-luvun eaa. lopun merkkihenkilöiden tuttava ja muun muassa tragediakirjailija Euripideen ystävä. Hän saavutti ensimmäisen voittonsa näytelmäkilpailuissa Lenaia-juhlissa vuonna 416 eaa.
Agathon tunnetaan parhaiten Platonin dialogista Pidot, jossa hän esiintyy yhtenä keskustelijoista. Dialogi sijoittuu Agathonin kotona järjestettyihin pitoihin, jotka juhlistavat tämän vuoden 416 eaa. voittoa. Platon, tuolloin 14-vuotias, oli itse ollut katsomossa kun Agathonin voittoisa näytelmä esitettiin. Agathon oli Pausaniaan elinikäinen kumppani, ja he esiintyvät pidoissa yhdessä. Agathon esiintyy myös Aristofaneen komediassa Naistenjuhla.
Platon kuvaa Agathonin komeana, hyväkäytöksisenä ja hyvin pukeutuneena nuorena miehenä. Agathonin Pidoissa pitämä epideiktinen puhe rakkauden ylistykseksi on kaunis, mutta täynnä keinotekoisia retorisia ilmaisuja. Tämä on saanut jotkut tutkijat uskomaan, että Agathon olisi saattanut olla Gorgiaan oppilaana. Pidoissa Agathon esitetään Aristofaneen ystävänä, mutta tämä mahdollinen ystävyys ei estänyt Aristofanesta arvostelemasta Agathonia Naistenjuhlissa sekä myös sittemmin kadonneessa komediassa Gerytades. Naistenjuhlissa Aristofanes kuvaa Agathonin naismaisena ja pukeutuneena naisten vaatteisiin. Näytelmässään Sammakot Aristofanes pehmensi arvosteluaan, mutta se, että Dionysos kutsuu näytelmässä Agathonia ”hyväksi runoilijaksi”, saattaa olla lähinnä sanaleikki tämän nimestä (ἁγαθός, agathos = ’hyvä’).
Agathon siirtyi vuonna 407 eaa. yhdessä Pausaniaan kanssa Makedonian kuninkaan Arkhelaoksen hoviin, jossa myös hänen ystävänsä Euripides toimi tuohon aikaan. Arkhelaos keräsi hoviinsa näytelmäkirjailijoita ja muita taiteilijoita. Agathonin kuolema ajoitetaan noin vuoteen 400 eaa., jolloin hän oli noin 47-vuotias. Hän todennäköisesti kuoli Makedoniassa.